कॉलेज की बस अनियंत्रित होकर पलटी, 13 छात्राएं घायल, 7 भर्ती
भास्कर संवाददाता | झुंझुनूं
नवलगढ़इलाके के जयसिंहपुरा गांव में रविवार शाम कॉलेज बस पलटने से 13 छात्राएं घायल हो गई। छात्राएं कमलवाणी रेडियो स्टेशन पर कार्यक्रम देकर लौट रही थी। इनमें ज्यादातर हॉस्टलर हैं।
हरनाथपुरा-नूआं कॉलेज की छात्राएं कम्युनिटी रेडियो कमलवाणी के कार्यक्रम में भाग लेने कोलसिया गई थीं। शाम को लौटते समय जयसिंहपुरा से पहले बस असंतुलित होकर पलट गई। चालक रामसिंह ने बताया कि सड़क पर गड्ढा बना हुआ था। आगे जीप होने के कारण गड्ढा नजर नहीं आया। हादसे में बस में सवार जुई-हरियाणा की प्रीति, भिवानी की अनामिका, भादरा की सुहानी, ढिगाल की रुचिका, नोहर की सोनू, निनाणा-भादरा की प्रियंका, कदूर-हिसार की पुष्पा, जमाल-सिरसा की ज्योति, भादरा की नीतू, सिद्धमुख की कंचन, भादरा की रुबिया, डुगराना-हनुमानगढ़ की सविता फतेहाबाद की मनीषा घायल हो गई। घायलों को बीडीके में लाया गया। यहां प्राथमिक उपचार के बाद छह छात्राओं को छुट्टी दी गई है। प्रीति, अनामिका, सुहानी, रुचिका, सोनू, प्रियंका पुष्पा को भर्ती किया गया है।
बीडीके अस्पताल में भर्ती छात्राएं।
hin_Deva bho_Deva hin_Deva hin_Deva hin_Deva